TVD, 15.5.2011


Naslov: Proslava za 20 let Slovenske vojske

Napoved za voditelja:

Slovenska vojska praznuje danes svojo 20 letnico. Začetki njenega delovanja v samostojni Sloveniji segajo v leto 1991, ko so 15. maja v dveh učnih centrih takratne Teritorialne obrambe začeli obvezno služenje vojaškega roka prvi slovenski naborniki. V 710. učnem centru v Pekrah pri Mariboru je bilo 120 nabornikov, v 510. učnem centru na Igu pri Ljubljani pa 180. 

T- Iz Cerkelj ob Krki GORAN ROVAN /

X- Snemalec in montažer Jože Grajžl /

Danes Slovenska vojska šteje dobrih 9 tisoč pripadnikov, od tega jih je v stalni sestavi 82, v pogodbeni rezervi pa 18 odstotkov. Ti so se danes zbrali v vojašnici v Cerkljah ob Krki, kjer jih je nagovoril njihov vrhovni poveljnik, ki je med drugim poudaril skrb za njeno kadrovsko graditev.

T- dr. DANILO TÜRK /
X- Predsednik republike in vrhovni poveljnik obrambnih sil RS /

»V Slovenski vojski ne sme biti mesta za egoistični elitizem, za grožnje, nespoštovanje zakonodaje in za druge neprimerne pojave. Vsi takšni pojavi so vselej vir nestabilnosti. Pritožbe, obtožbe in ugovore posameznikov je treba obravnavati resno in reševati celovito, na kraju kjer problem nastane.«

Vsi govorniki na današnji proslavi so poudarjali, da smo lahko upravičeni ponosni na našo vojsko.

T- LJUBICA JELUŠIČ /
X- ministrica za obrambo RS /

»Ta naš ponos je viden v zaupanju, v zelo velikem zaupanju slovenske javnosti v naše vojake in vojakinje in je viden tudi v visokem ugledu, ki ga uživajo pripadniki in pripadnice SV tako doma kot v tujini.«

In kako zdaj že nekdanji vojaki gledajo danes na tisto obdobje in slovensko vojsko?

T- BERNARD SKRT /
»Ne vem, kej bi reku, samo je sprememba velika, ne. Takrat je blo povhen te rezerve, dons je pa vojska mislim, sej malo boljši je kot takrat.«

T- OTON DRAŠČEK /
»Kako se spominjate tistega obdobja? Tako je blo, sej vemo vsi kakšno je blo, ne. Blo je, preživeli smo ga eni hvala bogu, eni ne, zdej smo pa tle.«

T- JANEZ KAVAR /

»Mislim, da kljub težavam, ki se včasih vidijo, še več je pa takih, ki je nevidnih, da se je vojska uspešno razvijala in razvila do te mere, da nam je lahko vsem Slovencem zares v ponos.«

Predsednik države je zato ob 20 letnici osamosvojitve Slovensko vojsko odlikoval z Zlatim redom za zasluge.

